钦定古今图书集成/明伦汇编/闺媛典/第050卷 > 甘氏女
## 钦定古今图书集成/明伦汇编/闺媛典/第050卷 > 甘氏女

按《岳州府志》：“甘氏女，名元秀，华容人。父邦佐，以许嫁
里人魏文昌。洪武间，文昌父获罪应诛，文昌诣阙上
疏，愿以身代，遂伏法。元秀时年十五，邦佐闻文昌系
狱，即欲改嫁其女，元秀赴井求死，以救获免。遂斋戒
不为容饰。比文昌死四日讣至，元秀沐浴具衣服，自
缢以殉。士类高其行，上之有司，卒未旌表。”